हेडली ने इशरत से नहीं की थी कोई बात : NIA  
केंद्र सरकार के वकील पंकज चापानेरी ने एनआईए की ओर से बृहस्पतिवार को गुजरात उच्च न्यायालय को एक पत्र सौंपा।
राष्ट्रीय जांच एजेंसी ने कहा है कि आतंकवाद के आरोप में अमेरिकी एजेंसियों द्वारा गिरफ्तार डेविड कोलमैन हेडली के इशरत जहां के बारे में जानकारी देने संबंधी खबरें बेबुनियाद हैं।  केंद्र सरकार के वकील पंकज चापानेरी ने एनआईए की ओर से बृहस्पतिवार को गुजरात उच्च न्यायालय को एक पत्र सौंपा। न्यायमूर्ति जयंत पटेल और न्यायमूर्ति अभिलाषा कुमारी की खंडपीठ ने एनआईए को पिछले महीने निर्देश दिए थे कि वह इशरत मामले के बारे में जानकारी मुहैया कराए।